Mandag ble det kjent at kronprinsesse Mette-Marit møtte den overgrepsdømte milliardæren Jeffrey Epstein en rekke ganger i perioden 2011 til 2013.

Allerede i 2008 ble han dømt for å ha betalt ei mindreårig jente for seksuelle tjenester. Dette sonet han 13 måneder for, og saken ble omtalt i flere internasjonale medier - også norske.

Kronprinsessa hevder imidlertid at hun ikke visste dette om Epstein. I 2013 brøt de to angivelig kontakten, men det skal ha handlet om at hun følte at milliardæren forsøkte å utnytte forbindelsen han hadde med kronprinsessa.

- Jeg ville aldri hatt noe med Epstein å gjøre dersom jeg hadde vært klar over alvorlighetsgraden av hans kriminelle handlinger. Jeg burde undersøkt Epsteins fortid nærmere, og beklager at jeg ikke gjorde det, sa hun til DN, via Slottet.

Skru På Lyd Error Error KOMMENTAR: Dagbladets politiske redaktør Geir Ramnefjell om hvorfor kronprinsesse Mette-Marit nå beklager sine møter med Jeffrey Epstein. Video: Endre Vellene / Dagbladet Vis mer

Umulig å overbevise

I perioden på tre år hvor de møttes sporadisk, både på ferie og i Oslo, skal Mette-Marit altså ikke ha visst at Epstein var dømt. Det får flere til å reagere sterkt.

- Dette er en tapt sak for kongehuset. Det er ikke noe Slottet kan si som vil kunne overbevise folk om at hun ikke kjente til Epsteins fortid. Det er svært vanskelig for folk å tro på det, sier professor Peggy Brønn ved Institutt for kommunikasjon og kultur på BI.

- STYGG SAK: Professor Peggy Simcic mener saken er en sprekk i kongehusets troverdighet. Foto: Torbjørn Brovold / BI Vis mer

Omdømmeeksperten er ikke i tvil:

- Dette er en stygg sak. En ny sprekk i kongehusets troverdighet. De kan ikke snakke seg ut av dette - verken det faktum at kronprinsessa møtte Epstein flere ganger etter at han var dømt, eller forsøket på å si at hun ikke visste, tilføyer Brønn.

Hennes råd til Mette-Marit er rett og slett å sitte stille i båten.

- Det beste de kan gjøre nå, er å håpe at dette går over. Oppgaven med å komme ut av det på en troverdig måte, la oss si ved å stille opp til intervju i TV, er tilnærmet umulig. Selv om det - utrolig nok i så fall - skulle vise seg at det er sant at hun ikke visste at Epstein var dømt, så vil det likevel være meget krevende å komme ut av det med omdømmet intakt, sier Brønn til Børsen.

Skru På Lyd Error Error PRINS ANDREW: Virginia Guiffre sier at Jeffrey Epstein fløy henne til London for å ha sex med prins Andrew. Video: BBC. Reporter: Elias Kr. Zahl-Pettersen Vis mer

- Oppsiktsvekkende

Omdømme-ekspert Trond Blindheim ved Høyskolen Kristiania reagerer også på uttalelsene fra Slottet og kronprinsessa selv.

- Det er oppsiktsvekkende at hun hadde så mye samvær med en offentlig kjent seksualforbryter. Hun sier at hun ikke var klar over alvorlighetsgraden ved hans kriminalitet, men det kunne hun jo bare ha lest seg til på Wikipedia, forklarer han, og fortsetter:

- LEST WIKIPEDIA: Trond Blindheim mener det er usannsynlig at kronprinsessa ikke visste om Epsteins tidligere dom. Foto: Høyskolen Kristiania Vis mer

- Kontakten, og det at hun ikke visste, er selvsagt ikke bra for omdømmet hennes, mener eksperten.

Blindheim avslutter med følgende anekdote, som han mener passer bra til situasjonen.

- «Si meg hvem du omgås, og jeg skal fortelle deg hvem du er», sa en gresk vismann for et par tusen år siden.

Skru På Lyd Error Error NYE BILDER: Den avdøde mangemilliardæren Jeffrey Epsteins «Zorro-ranch» er nylig blitt filmet og fotografert. Foto/video: thisischriswhite.com Vis mer

Slakter politieskorten

En annen som reagerer, er tidligere P4- og MTG-sjef Karl Otto «Kalle» Lisberg. I et innlegg på Facebook retter han skarp kritikk mot politieskorten og PST, som han mener burde ha informert kronprinsessa om hva Epstein hadde gjort.

«Er det slik at det er opp til de kongelige personlig å sjekke bakgrunnen til dem de møter privat? Er det slik at kongen må ringe bekjente og spørre: Du, hvordan er det han Røkke, er han mistenkt for noe nå for tida? Slik er det selvsagt ikke. Den kongelige politieskorte må ha visst hvem Mette-Marit besøkte hjemme i New York og andre steder. Det er jo bare et tastetrykk til kollegene i FBI», heter det blant annet i det hardtslående innlegget.

- IKKE PÅ GREIP: Tidligere mediesjef Karl Otto «Kalle» Lisberg går hardt ut mot Slottet og Mette-Marits uttalelser. Han mener det ikke henger på greip. Foto: NTB scanpix Vis mer

Til Børsen sier Lisberg innlegget trolig snakker for mange.

- Ingen i Norge, sett bort fra regjeringen kanskje, blir så godt passet på som de kongelige. De kongelige skal ikke måtte ringe sikkerhetstjenesten for å høre om mennesker de skal møte har svin på skogen, det skal gå andre veien, sier han, og fortsetter:

Skru På Lyd Error Error PRINS PÅ FEST: I kjølvannet av overgrepsanklager og spørsmål rundt vennskapet til avdøde Jeffrey Epstein, sier prins Andrew i et nytt intervju at han ikke skjønner hvordan han har fått stempelet som «partyprins», da han ikke lenger fester. Bilder av prinsen i Saint-Tropez sier det motsatte. Foto: Coleman-Rayner / Stella Pictures. Klipp: Emilie Rydning Vis mer

- Jeg er bare en i det norske folk som synes dette ikke henger på greip. De som har hatt ansvar her, om det så er politieskorten, sikkerhetstjenesten eller etterretningstjenesten, må ha visst hvem Epstein var og hva han hadde gjort.

Lisberg sier at innlegget hans står for seg selv, og ber derfor Børsen sitere utdrag av det.

«Hvis politiet har valgt å skjerme henne for denne informasjonen, er det vel så oppsiktsvekkende», skriver han blant annet.

PST uttaler til Dagbladet at de har ansvaret for trusselvurderinger for kongefamilien. Dette ansvaret har de hatt siden lenge før 2011.

PST vil imidlertid ikke kommentere om de foretok en slik vurdering av Epstein i forbindelse med hans møter med Mette-Marit. Det vil heller ikke Slottet eller daværende kommunikasjonssjef Marianne Hagen.

Slottet er også forelagt den øvrige kritikken, men ville ikke kommentere saken.